***5. melléklet a 22/2013. (III. 29.)* *önkormányzati rendelethez[[1]](#footnote-1)***

**A Képviselőtestület által a polgármesterre átruházott hatáskörök**

1. Az alábbi operatív intézkedési jogkörök gyakorlása a 100%-ban önkormányzati tulajdonú gazdasági társaságok tekintetében:

a) a gazdasági társaság döntésének előzetes vagy utólagos jóváhagyása jogszabályban meghatározott esetekben,

b) egyedi utasítás kiadása feladat elvégzésére vagy mulasztás pótlására,

c) a gazdasági társaság tevékenységének törvényességi, szakszerűségi és hatékonysági ellenőrzése érdekében történő jelentéstételre vagy beszámolásra kötelezése,

d) egyéb munkáltatói jogok gyakorlása (a kinevezés, vezetői megbízás, felmentés, vezetői megbízás visszavonása, az összeférhetetlenség megállapítása, fegyelmi eljárás megindítása, a fegyelmi büntetés kiszabása kivételével minden más munkáltatói jog),

e) minden olyan egyéb intézkedési jogkör, amelyet jogszabály nem utal a képviselő-testület kizárólagos hatáskörébe.

1/A.[[2]](#footnote-2) A külföldiek ingatlanszerzésével kapcsolatos nyilatkozattétel arról, hogy az ingatlanszerzés önkormányzati érdeket sért-e.

2. Ellátja a Képviselőtestület által önkormányzati rendeletben számára meghatározott feladatokat és átruházott hatásköröket, amelyek felsorolását az egyes önkormányzati rendeletekben a polgármester részére meghatározott feladatok és átruházott hatáskörök jegyzéke tartalmaz. A jegyzék naprakész vezetéséről a jegyző – a Szervezési Osztály és a Jegyzői Titkárság útján – gondoskodik.

1. Módosította: 4/2019. (II. 8.) Ör. 5. § [↑](#footnote-ref-1)
2. Módosította: 23/2019. (VII. 25.) Ör. 1. § [↑](#footnote-ref-2)